
Europos reikalų komiteto pranešimas žiniasklaidai

2013-02-13
Europos reikalų komiteto posėdyje aptarti pasibaigusios Europos Vadovų Tarybos rezultatai 
2013 m. vasario 13 d. Seimo Europos reikalų komiteto posėdyje aptarti Europos Vadovų Tarybos, vykusios š.m. vasario 7–8 d. susitikime, rezultatai. Taryboje Europos Sąjungos šalių vadovai susitarė dėl naujos daugiametės finansinės perspektyvos 2014-2020 metų laikotarpiui, kuri nustato Europos Sąjungos biudžeto prioritetus 2014 – 2020 m. laikotarpiui.  

Derybų dėl ES 2014-2020 m. daugiametės finansinės perspektyvos rezultatus pristatė Užsienio reikalų ministerijos viceministras Rolandas Kriščiūnas. 

Priimtame ilgalaikio biudžeto dokumente numatyta, kad konkrečios išlaidos 2014–2020 m. bus 908,4 mlrd. eurų, o maksimalios – 960 mlrd. eurų. Tai 12 mlrd. eurų mažiau, nei buvo pasiūlyta per praėjusių metų lapkričio mėnesio susitikimą. Taip ženkliai, net 33 mlrd. eurų, ES biudžetas buvo mažinamas pirmą kartą per pastaruosius kelis dešimtmečius. 

Pagrindinės išlaidų sritys:

· Parama regionų plėtrai – 325 mlrd. eurų;
· Bendroji žemės ūkio politika – 278 mlrd. eurų;
· Konkurencingumo ir augimo skatinimas – 125,6 mlrd. eurų;
· Kaimo plėtros ir žuvininkystės reikmės – 95 mlrd. eurų;
· Administravimo išlaidos – 62 mlrd. eurų;
· ES pasaulinių įsipareigojimų vykdymas – 59 mlrd. eurų;
· Saugumas ir pilietiškumas – 15,7 mlrd. eurų.
Bendras ES finansinės paramos Lietuvai paketas didėja beveik 10 procentų ir sudarys 44,5 milijardus litų. Lietuvai svarbiausi daugiametės finansinės programos aspektai:

